Aziza Mustafa Zadeh

Aziza Mustafa Zadeh () (Baku, 1969ko abenduaren 19a) Azerbaijango abeslaria, musikagilea eta piano-jotzailea da, mugham izeneko Azerbaijango musika inprobisatu tradizionala eta jazz-a uztartzen dituena. Gaur egun Alemanian bizi da, Mainz hirian.

 Biografia 
Aziza 1969an Bakun jaio zen musikarien familia batean. Vagif Mustafazadeh aita pianojole famatua izan zen Azerbaijanen eta Elza Mustafazade amak opera ikasketak egin zituen Georgian. Azizak berehala azaldu zuen artearekiko zaletasuna, dantza, margolaritza eta abesteko gaitasuna erakutsiz.

Gaztetan pianoa jotzen ikasi zuen. Johann Sebastian Bach eta Frédéric Chopin-en lanak jotzea gustoko bazuen ere inprobisatzeko gaitasun handia erakusten zuen. Azizak 10 urte zituela aita hil zitzaion bihotzekoak jota. Amak orduan alabaren talentua sustatzeari ekin zion. 1988 urtean ama alabak Alemaniara joan ziren bizitzera eta urte berean Washingtonen izandako "Thelonious Monk piano lehiaketan" hirugarren egin zuen Matt Cooper amerikararrekin batera.

1991 urtean bere izena zeraman diskoa argitaratu zuen, Aziza Mustafa Zadeh, bere ibilbideko aurrenekoa. Bigarrena, Always 1993an atera zen eta "Phono Academy Prize" saria izabazi zuen, Alemanian oso garrantzitsua den musika saria da. Sony-k ere "Echo Prize" saria eman zion. 2002ko Shamans diskoa Londresko Abbey Road estudioan grabatu zuen.

Azkenengo diskoa 2007koa du, Contrasts II. "Bakuko Jazz Jaialdian" aurkeztu zuen.

 Diskografia 
 Aziza Mustafa Zadeh (1991)
 Always (1993)
 Dance of Fire (1995)
 Seventh Truth (1996)
 Jazziza (1997)
 Inspiration – Colors & Reflections (2000)
 Shamans (2002)
 Contrasts (2006)
 Contrasts II (2007)

 Erreferentziak 

 Kanpo loturak 
  Webgune ofiziala

Kategoria:Azerbaijango abeslariak
Kategoria:Azerbaijango musikagileak
Kategoria:Emakume abeslariak
Kategoria:Bakutarrak
Kategoria:Jazz musikariak
Kategoria:Jazz abeslariak
Kategoria:World music
Kategoria:Azerbaijango emakumeak
Kategoria:Deistak